પોલીસે કેટલાક કસ્ટમર્સની પણ પૂછપરછ કરી હતી. તેમાંથી કેટલાકે જણાવ્યું કે વેભા તેલુગુ એનઆરઆઇ વર્તુળોમાં જાણીતી બની છે. હિરોઇનો સાથે સેક્સ માણવાની ઇચ્છાવાળા ધનિક તેલુગુ વેભાનો સંપર્ક કરતા હતા. છેલ્લાં પાંચેક વર્ષથી આ રેકેટ ચાલતું હતું તેવું તપાસમાં નીકળ્યું હતું. શિકાગોથી જ પાછી ફરેલી હિરોઇને નારાજ થઇને ફરિયાદ કરી હતી. તેને અંદાજ નહોતો કે અમેરિકામાં તેની પાસે આવી અપેક્ષા રખાશે. તેણે બાદમાં દંપતિને સ્પષ્ટપણે જણાવી દીધું હતું કે ફરી ક્યારેય તેનો સંપર્ક કરવો નહીં. એવું પણ લાગે છે કે દંપતિએ શરૂઆતમાં આ હિરોઇનને ધમકી પણ આપી હતી. કેમ કે હિરોઇને તેમને લખેલો ઇમેઇલ તપાસમાં ખુલ્યો છે. તેમાં હિરોઇને જણાવ્યું હતું કે તમે મને વારંવાર ફોન કરીને ધમકી આપો છો તે બરાબર નથી. હું હવે તમારી સાથે કોઇ વાતચીત કરવા માગતી નથી. મારો સંપર્ક કરવાની કોશિશ કરશો નહીં. તમારી સાથે બિઝનેસ કરવાનો અનુભવ બહુ ખરાબ રહ્યો. તમારી સાથે હવે ક્યારેય મારે કામ કરવું નથી, માટે હવે જો મારો સંપર્ક કરવાની કોશિશ કરશો તો હું તમારી સામે ફરિયાદ કરી દઇશ.